text: আগুন হচ্ছে ২০১৯ সালের নির্মানাধীন একটি বাংলাদেশী চলচ্চিত্র। চলচ্চিত্রটি পরিচালনা ও চিত্রনাট্য লিখেছেন বদিউল আলম খোকন এবং দেশ বাংলা মাল্টিমিডিয়ার ব্যানারে প্রযোজনা করেছেন এনামুল হক আরমান। এটির কাহিনী ও সংলাপ লিখেছেন কমল সরকার। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান, জাহারা মিতু ও মিশা সওদাগর। এছাড়াও চলচ্চিত্রটিতে বিভিন্ন গুরুত্বপূর্ণ ভূমিকায় অভিনয় করেছেন আলীরাজ, সুচরিতা, সাদেক বাচ্চু, রেবেকা রউফ, আফজাল শরীফ, সুব্রত প্রমুখ।
  
  কাহিনী সংক্ষেপ
  
  অভিনয় 
   শাকিব খান
   জাহারা মিতু
   মিশা সওদাগর
   আলীরাজ
   সাদেক বাচ্চু
   সুচরিতা
   আফজাল শরীফ
   রেবেকা
   সুব্রত
  
  প্রযোজনা 
  ২০১৯ সালের ২৯ জুলাই ঢাকার একটি পাঁচ তারকা হোটেলে আগুন চলচ্চিত্রের মহরৎ অনুষ্ঠিত হয়।
  
  অভিনয়শিল্পী নির্বাচন 
  আগুন চলচ্চিত্রের প্রধান চরিত্রের জন্য শাকিব খান ও জাহারা মিতু চুক্তিবদ্ধ হন। এটি জাহারা মিতু অভিনীত প্রথম চলচ্চিত্র। প্রাথমিক দিকে চলচ্চিত্রটিতে জনপ্রিয় অভিনেত্রী মৌসুমী ও অভিনেতা আমিন খানের অভিনয়ের কথা থাকলেও, পরে বিভিন্ন কারণ দেখিয়ে দুজনেই এতে অভিনয় করছেন না বলে গণমাধ্যমে জানান।
  
  চিত্রগ্রহণ 
  ২০১৯ সালের ৫ আগস্ট বিএফডিসিতে চলচ্চিত্রটি  প্রধান চিত্রায়ণ শুরু হয়। প্রথম দিনে শুটিংয়ে অংশ নেয় চলচ্চিত্রটির অভিনেতা শাকিব খান, মিতুসহ এটির অন্যান্য শিল্পীরা। প্রথম শিডিউলে এখানে টানা ১০ আগস্ট পর্যন্ত চিত্রায়ণ হয়।
  
  ২০১৯ সালের ২৭ সেপ্টেম্বর থেকে ইনানী বিচ, টেকনাফসহ কক্সবাজারের বিভিন্ন দর্শনীয় স্থানে চলচ্চিত্রটির দ্বিতীয় লটের দৃশ্যের চিত্র ধারণ হয়, ৭ অক্টোবর পর্যন্ত এখানে চিত্র ধারণ করা হয়।
  
  তথ্যসূত্র
  
  বহিঃসংযোগ 
   
  
  বিষয়শ্রেণী:আসন্ন বাংলাদেশী চলচ্চিত্র
  বিষয়শ্রেণী:আসন্ন চলচ্চিত্র
  বিষয়শ্রেণী:বদিউল আলম খোকন পরিচালিত চলচ্চিত্র
title: আগুন (চলচ্চিত্র)